Troumusiek | ~ Jou Troumars op Viool en Klarinet in Kaapstad ~
April 24, 2016 April 24, 2016 ~ Blogger	~ Leave a comment
March 27, 2016 April 1, 2016 ~ Blogger	~ Leave a comment
Troumusiek in die Kaap is groot! Gister was ons viool en klarinet troumusiek-duo bevoorreg om vir die eerste keer musiek vir 'n troue by Zonnevanger trouvenue in die Paarl te speel.
Je -Maine en Brandon het ons bykans 'n jaar gelede al hul troumars musiek vir hul troue bespreek om seker te maak ons is Paasnaweek 2016 op eie bodem en beskikbaar om die troumars by hul troue te kan speel.
Soos altyd, daag ons ongeveer 'n uur voor die troue begin, op om op te stel, instrumente op te warm, te stem, ens. Dan maak ons vinnig kennis met die DJ en die organiseerder en bevestig dat alles in plek is soos vooraf bespreek.
Zonnevanger, wat voorheen as Edenheim bekend gestaan het, het sedert ons vorige optredes nogal 'n groot gedaanteverwisseling ondergaan. 'n Paar nuwe veranderinge is aangebring.
'n Groot houthek is gebou daar waar die bruid begin instap. Loer gerus op die Zonnevanger webtuiste na die pragtige foto's wat by die hek geneem is! Die sementpaadjie met inleg-mosaiekwerk is keurig versier met turkoois-kleurige insetsels.
Daar is 'n reeks gietyster "arches" al langs die paadjie aangebring wat versier was met troublomme – dit skep die mees romantiese prenjie denkbaar. Dan is daar nog die klok wat vir ons die hoogtepunt was. Net voor die bruid instap, word die houthek toegemaak en die vyf luie van 'n slaweklok dui die bruid se koms aan.
Al die gaste staan sommer spontaan op en wanneer ons die troumars begin speel, kraak die hekke oop en breek die bruid se groot oomblik aan. Wat 'n wonderlike hoogtepunt!
By vandag se troue het die bruid in hierdie pragtige klassieke swart motor by Zonnevanger opgedaag. Op die foto regs kan julle die blomme en die paadjie sien waarna ek hierbo verwys het.
Ons speel nie tradisioneel vir die bruidegom sy eie instap-lied nie, maar vandag se bruidegom en sy moeder het op een van ons gunsteling Mozart Minuette ingestap, gevolg deur die bruidsmeisies wat op Bach se "Air on a G-string" binnegestap het. Die bruid het vir haarself "Canon in D" as troumars gekies om op in te stap, sekerlik een van die mees klassieke bruidsliedere en dit het pragtig by haar tema ingepas.
Terwyl die ringe uitgeruil is, het Troumusiek vir die paartjie "Arioso" van Bach gespeel, en met die uitstap die "Trumet Voluntary".
Dit bly maar lekker om te trou! En ek weet dit sal altyd ons passie bly om in verliefdes se hoogtepunt van hul bestaan te deel!
Om Troumusiek vir jou troue te bespreek, kontak Elanie per e-pos by elanie.lagrange@gmail.com of skakel of WhatsApp by 0836054423.
Bespreek nou reeds vir somer 2016/2017! Ander dag toe kry ek so lag….in die nuwe Afrikaanse fliek "Vir Altyd" word iemand ontsteld oor hul die "band" al 6 maande voor die tyd bespreek het. Ses maande is soms genoeg tyd, maar Troumusiek beveel eerder 8-10 maande vooruit aan. L.W. Ons is weeksdae ook beskikbaar om op jou troue of funksie te speel, so doen gerus 'n beskikbaarheidsnavraag en dring aan op jou weeksdag-afslag!
February 15, 2017 ~ Blogger	~ Leave a comment
Duo Decadence en Phebe by Rhenish Sendingkerk op Stellenbosch
Wat 'n aangename troue in die mooiste klein kerkie in die hartjie van Stellenbosch! Die bruidsmeisies stap in op die rustige Canon in D en die bruid op Wagner se troumars.
Phebe la Grange het, op spesiale versoek van die bruid, saam met ons 'n sang-item gelewer – Shania Twain se "From this Moment". Phebe is 'n voormalige solis van die wêreldbekende Tygerberg kinderkoor en haar lewe bestaan letterlik uit sing, sing en nogmaals sing!
Wat 'n aangename ervaring om saam met hierdie passievolle, entoesiastiese engelstem te kon optree!
Ons duo op viool & klarinet speel vooraf-musiek terwyl jou gaste opdaag, 'n instaplied vir die bruidsmeisies en natuurlik die troumars vir die bruid.
Terwyl die register geteken word, speel ons gewoonlik ook iets gepas. En as die bruidspaar die kerk verlaat, 'n triomfantlike uitstaplied.
Tydens die canapes en pre-drinks uur, vermaak ons jou gaste op bekende, ligte klassieke musiek.
As jy graag vioolmusiek vir jou troue wil bespreek, kontak Duo Decadence by elanie.lagrange@gmail.com of skakel 0836054423. Ons hoor graag van jou!
August 10, 2016 ~ Blogger	~ Leave a comment
Tokara Vioolmusiek by Ete
Tokara wynlandgoed en Vioolmusiek is sinoniem en goeie pasmaats! Hoewel hierdie optrede nie vir 'n troue was nie, sou ons ligte klassieke en kontemporere musiek ewe goed gewerk het.
Die akoestiek is klokhelder en pragtig, maar subtiel genoeg sodat gaste mekaar steeds maklik tydens geselsies kan hoor.
Die plafonne wat regtig hoog is, sowel as die dubbel volume spasie, sorg vir klank wat lekker ver trek en al jou gaste bereik.
Of jy nou besig is om jou troue vir vroeg 2017 te beplan, en of jy 'n plekkie soek om 'n spesiale verjaarsdag te vier, Tokara het ons nogal beindruk!
Ons speel by 'n verskeidenheid venues, en net partymaal kom 'n mens by daardie een wat jou totaal en al stomslaan… hierdie keer op 'n goeie manier :-)!
Tokara lewer uitstaande diens en is opreg vriendelik met elkeen wat by sy deure in- en uitbeweeg. Ons is op die hande gedra en baie goed ontvang met warm gasvryheid en vriendelike gesigte.
Hoewel ons fokus mos maar musiekmaak is, is dit tog lekker om gasvry behandel te word. 'n Hemelruim sterre vir julle, Tokara! Julle laat almal spesiaal voel!
Om jou viool- en klarinet duo te bespreek, kontak Elanie by 0836054423 of e-pos elanie.lagrange@gmail.com
April 1, 2016 April 1, 2016 ~ Blogger	~ Leave a comment
Musiek vir Troues
Viool by 'n troue by Lanserac spel styl, elegansie en 'n warm atmosfeer. Gister was vir ons nog so 'n ervaring toe Zanele en Earl ons gevra het om hul troumars by die Lanserac Hotel en Spa te speel. Troumusiek in Kaapstad is groot!
Earl en Zanele het presies geweet waarna hul op soek was, hoewel hul nie bekend was met die detail rondom die keuses van troumusiek nie. Ons het hul genooi na 'n demonstrasie waar ons uittreksels uit ons troumusiek repertorium gespeel het, voorstelle gedoen het en gou-gou is die keuses gemaak! Dis altyd 'n bonus wanneer die bruid presies weet wat haar styl is en waarna sy op soek is. Selfs al is jy onseker, is die proses steeds pret en ontdek jy iets nuut rondom jousef en waarvan jy hou.
Viool en Klarinet vir Troues in Kaapstad
Met ons aankoms by die Lanserac, het ons opgestel en instrumente opgewarm. Ons het net na 11am begin speel terwyl die gaste opgedaag het. Aanvanklik sou die troue 'n buite-seremonie wees, maar die Kaap het ons verras met 'n paar onverwagse reënbuie hier teen die einde van Maartmaand en alles het verskuif na die "Cellar Hall".
Zanele het gekies om in te stap op die Wagner Troumars, en Arioso van J.S.Bach vir haar bruidsmeisies en klein meisies uitgekies. Met hul uitstap het Your DJ vir hulle 'n tradisionele lied gespeel, onder groot toejuiging van die gaste – voorwaar 'n hoogtepunt op hul troudag! Na afloop van die register se teken, het al die gaste die pasgetroude paartjie buite op die trappies van die Cellar Hall ingewag en ons Troumusiek duo op viool en klarinet het hul koms feestelik aangekondig deur die Trumpet Tune te speel. Nodeloos om te verklaar dat hul weereens luidkeels verwelkom is. Wat 'n wonderlike ervaring om in die liefde en warmte van 'n ander kultuur te kon deel!
Ander diensverskaffers saam met wie Troumusiek gister aan diens was, en wat ek enige dag sal aanbeveel, is:
Om jou troumusiek te bepsreek, kontak Elanie by elanie.lagrange@gmail.com of skakel/WhatsApp by 0836054423.